Ша вайн халкъалехь нисдаларан бахьна; Тоурат нохчийн маттахь а, ткъа шира израильхой, нохчийн тайпанаш хиларна а долуш. Аьллачунна тоьшаллаш т1е дахкош, вай т1аьхьунна этимологи йир ю: Сулайма-пайхамаран (а.с.) ц1арах а, "М1айстойн - кхэл" бохучу аларах а. Хьалхарнийг, ширачу арамейн -ламоройн (нохчийн) маттара: "Дэлан лай", ткъа шолг1нийг: "Дэлан кхэл" дуйла а гойтуш. Цу тайпа, оцу шина аларах вай диначу хьесапца билгаладолу: а) Нохчийчохь Исламан динара Шар1а - кхиэл а, Тоуртан ва1дашцара "М1айстойн -кхэл" а ломара д1а-схьа яьржина хилар. в)цу маь1нехь: нохчашна юкъера шарой, м1астой; 1арбошна юкъахь Ислам даржийна къурайшех а, ширачу израильхошна юкъахь Тоуратан ва1даш латтадина лабиг1арах (левиташ) а терра хуьлуш буйла а. б) ламчуьра нохчий, вукху нохчел "акха" хилар, цара Ислам аренцарачу нохчел а т1аьхьа т1еэцна хиларна ду бахар, нийса доцийла а. Ткъа х1инца дешархочунна гайтамна, цхьана жимачу дийцарца балобо ас, хьаларчу нохчашна, цу хьокъехь беш болчу т1ехбеттамех цхьаъ а. Масала, ша "забар" ечуха, хьастахьа цхьа минаьха 1оттар йира суна; "хьажахь хьенехь, бакъ дуй, шу ламарой жуьгтехьа схьадевла бохург", аьлла.